רנה זלווגר

רנה קת'לין זלווגר (באנגלית: Renée Kathleen Zellweger; נולדה ב-25 באפריל 1969) היא שחקנית קולנוע ומפיקה אמריקאית. היא זכתה לחשיפה עולמית בהשתתפותה בסרט "ג'רי מגווייר" (1996); הייתה מועמדת פעמיים לפרס האוסקר בקטגוריית השחקנית הטובה ביותר על תפקידיה בסרטים "יומנה של ברידג'ט ג'ונס" (2001) ו"שיקגו" (2002), והיא אף זכתה בפרס בקטגוריית שחקנית המשנה הטובה ביותר על תפקידה בסרט "קולד מאונטיין" (2003). ב-2019 זכתה בפרס אוסקר לשחקנית הטובה ביותר על תפקידה בסרט "ג'ודי - מעבר לקשת". זלווגר זכתה בארבעה פרסי גלובוס הזהב, בארבעה פרסי גילדת שחקני המסך ובתואר אשת השנה של "Hasty Pudding" לשנת 2009. זלווגר נולדה בעיירה קאטי, טקסס שבארצות הברית למשפחה נוצרית-אפיסקופלית וקתולית. אביה יליד שווייץ, בעוד אימה ילידת נורווגיה ממוצא סאמי ופיני-קווני. בתיכון למדה בחוג לדרמה והמשיכה ללימודי משחק באוניברסיטת טקסס. בסיום לימודיה הגיעה למספר אודישנים ביוסטון שמהם השיגה תפקידי משנה, בין השאר בסרטו של בן סטילר "מציאות נושכת" (1994). אחר כך הופיעה ב"המנסרים מטקסס - הדור הבא", בו שיחקה לצד מתיו מקונוהיי. כמו כן קיבלה ביקורות טובות בעקבות משחקה בסרט המותחן "אהבה ו-45". ב-1996 לוהקה לדרמת הספורט "ג'רי מגוויר" לצד טום קרוז. הבמאי קמרון קרואו חשב ללהק לתפקיד שחקנית יותר מוכרת, אבל כשראה את הופעתה של זלווגר בדרמה הרומנטית "The Whole Wide World" השתכנע כי זלווגר היא המתאימה ביותר לתפקיד. הסרט "ג'רי מגוויר" זכה להצלחה קופתית ולביקורות מצוינות, וזלווגר קיבלה מועמדות לפרס איגוד השחקנים האמריקני, לשחקנית המשנה. בעקבות צפייה בסרט זה כתב אריאל הורוביץ את שירו "רנה". ואף על פי כן סרט זה לא הביא לה את הפריצה המיוחלת, וזלווגר שבה לשחק בסרטים עצמאיים צנועים כמו "אשת חיל מי ימצא", בו גילמה יהודייה חסידית בברוקלין ובמותחן הפשע "השקרן", שבו כיכבה לצד אלן בורסטין. זלווגר חזרה להוליווד בעקבות הדרמה המשפחתית "דבר אחד אמיתי" (1998), שבה כיכבה לצד מריל סטריפ. בהמשך הופיעה לצדו של ג'ים קארי בקומדיה המטורפת "אני, עצמי ואיירין" (2000) ומנגד בקומדיה הסאטירית "האחות בטי" מאותה שנה, שהביאה לה את פרס גלובוס הזהב בקטגוריית שחקנית קומית. שנה אחר כך הגיעה הפריצה שלה, בסרט "יומנה של ברידג'ט ג'ונס" על פי ספרה המצליח של הלן פילדינג, בה גילמה רווקה לונדונית המשתוקקת למצוא אהבה. תפקיד זה הביא לה מועמדות ראשונה לפרס האוסקר. בשנת 2002 השתתפה במחזמר זוכה האוסקר "שיקגו". אף על פי שמעולם לא שרה או רקדה קודם לכן, קיבלה מועמדות שנייה לפרס האוסקר, וזכתה בפרס גלובוס הזהב השני שלה. אחר כך השתתפה בתפקיד זוטר במלודרמה "הרדוף לבן" לצד מישל פייפר, ובקומדיה הרומנטית "לגמור עם האהבה", בו כיכבה לצד יואן מקגרגור. סרטה הבא היה "קולד מאונטן", על פי הרומן של צ'ארלס פרייזר אשר הביא לה את פרס האוסקר לשחקנית המשנה, על תפקידה כ"רובי", נוודת בעלת חוכמת חיים המלמדת את אדה (ניקול קידמן) איך לשרוד את מלחמת האזרחים האמריקנית. לאחר הזכייה באוסקר השתתפה בסרטים "ברידג'יט ג'ונס: סוד החיים", סרט ההמשך ל"יומנה של ברידג'ט ג'ונס", עליו קיבלה מועמדות חמישית רצופה לפרס "גלובוס הזהב". בשנת 2005, היא דיבבה את דמותה של אנג'י בסרט "תפוס את הכריש" של אולפני דרימוורקס ובדרמת האיגרוף "סינדרלה מן", שביים רון הווארד. ב-2007, דיבבה את דמותה של ונסה בסרט "כוורת בסרט". באותה השנה, זכתה בפרס קריסטל למצוינות נשים בקולנוע. בשנת 2009, כיכבה בסרטים "חדשה בעיר", "האחד והיחיד" ו"תיק 39". ב-2010, שיחקה בסרט "שיר אהבה משלי" לצד פורסט ויטאקר, מדלין זימה וניק נולטה. לאחר 6 שנות הפסקה מהקולנוע, חזרה זלווגר למסכים ב-2016, בסרט ההמשך "ברידג'יט ג'ונס בייבי". בשנת 2019 כיכבה זלווגר בסרט "ג'ודי - מעבר לקשת", המספר את סיפור חייה של השחקנית ג'ודי גרלנד. זלווגר זכתה לביקורות משבחות על התפקיד, מבקרים רבים ראו תפקיד זה כאחד מן הרגעים הטובים בקריירה שלה. על תפקיד זה זכתה זלווגר בפרס האוסקר לשחקנית הטובה ביותר, בטקס פרסי אוסקר ה-92, בפרס גלובוס הזהב לשחקנית הטובה ביותר - סרט דרמה, וכן בפרס גילדת שחקני המסך לשחקנית הטובה ביותר בסרט קולנוע. זלווגר מתגוררת בבולטימור, מרילנד. יש לה נכסים בלוס אנג'לס, המפטונס, קונטיקט וטקסס. זלווגר פעילה בקרן לשוויון מגדרי ואף ביקרה בליבריה מטעמם. בשנת 2005, השתתפה בקמפיין להעלאת מודעות לאיידס מטעם משרד הבריאות השווייצרי. באפריל 2011, שיתפה פעולה עם המותג טומי הילפיגר בעיצוב ומכירת תיק ייחודי להעלאת המודעות וגיוס כספים למכון לבריאות השד. בין השנים 2000-1999 זלווגר הייתה במערכת יחסים עם השחקן ג'ים קארי שאיתו שיחקה בסרט "אני, עצמי ואיירין" והשניים אף היו מאורסים. בשנת 2003, יצאה עם המוזיקאי ג'ק וייט מלהקת הווייט סטרייפס. זלווגר נישאה במאי 2005 לזמר הקאנטרי קני צ'סני, אולם לאחר ארבעה חודשים התגרשו. בין השנים 2009–2011, יצאה עם השחקן בראדלי קופר, ובין השנים 2012–2019, היא יצאה עם המוזיקאי דויל ברהאמוול. ביוני 2021, החלה לצאת עם מגיש הטלוויזיה אנט אנסטיד. ב-20 באוקטובר 2014, זלווגר הגיעה לטקס פרסי "הנשים של הוליווד" שערך המגזין "Elle", במראה פנים שנראה שונה מבעבר, דבר שעורר הדים ציבוריים רבים והצהרות כי לא ניתן לזהותה. זלווגר הגיבה לאחר מכן ואמרה כי היא "שמחה שאתם חושבים שאני נראית שונה". ההופעה של זלווגר הובילה לדיונים ביחס ללחץ המופעל על שחקנים מבוגרים בהוליווד להצעיר את מראם באמצעות ניתוחים פלסטיים, ובמיוחד על נשים. טעם להרוג (1992) - סרט טלוויזיה מציאות נושכת (1994) Reality Bites (1994) Shake, Rattle & Rock (1994) Love And A .45 המנסרים מטקסס: הדור הבא (1994) Texas Chainsaw Massacre: Next Generation רקורד חזק (1995) Empire Records (1996) The Whole Wide World ג'רי מגווייר (1996) Jerry Maguire שקרן (1997) Deceiver אשת חיל מי ימצא (1998) A Price Above Rubies דבר אחד אמיתי (1998) One True Thing רווק על תנאי (1999) The Bachelor האחות בטי (2000) Nurse Betty אני, עצמי ואיירין (2000) Me, Myself & Irene יומנה של ברידג'ט ג'ונס (2001) Bridget Jones's Diary הרדוף לבן (2002) White Oleander שיקגו (2002) Chicago קולד מאונטיין (2003) Cold Mountain לגמור עם האהבה (2003) Down With Love ברידג'יט ג'ונס: עובדות החיים (2004) Bridget Jones: The Edge Of Reason תפוס ת'כריש (2004) Shark Tale - דיבוב סינדרלה מן (2005) Cinderella Man מיס פוטר (2006) Miss Potter כוורת בסרט (2007) Bee Movie אפאלוסה (2008) Appaloosa חדשה בעיר (2009) New in Town מפלצות נגד חייזרים (2009) Monsters vs. Aliens האחד והיחיד (2009) My One and Only תיק 39 (2009) Case 39 שיר אהבה משלי (2010) My Own Love Song כל האמת (2016) The Whole Truth ברידג'יט ג'ונס בייבי (2016) Bridget Jones's Baby שונה אך דומה (2017) Same Kind of Different as Me כאן ועכשיו (2018) ג'ודי - מעבר לקשת (2019) Judy השלכות (2019) הכל אודות פאם (2022) רנה זלווגר, במסד הנתונים הקולנועיים IMDb (באנגלית) רנה זלווגר, באתר "אידיבי", מאגר הידע העברי לקולנוע ישראלי ועולמי רנה זלווגר, באתר AllMovie (באנגלית) רנה זלווגר, באתר Rotten Tomatoes (באנגלית) רנה זלווגר, באתר Box Office Mojo (באנגלית) רנה זלווגר, באתר Metacritic (באנגלית) רנה זלווגר, במסד הנתונים הקולנועיים KinoPoisk (ברוסית) רנה זלווגר, באתר אפל מיוזיק (באנגלית) רנה זלווגר, באתר ספוטיפיי רנה זלווגר, באתר Last.fm (באנגלית) רנה זלווגר, באתר AllMusic (באנגלית) רנה זלווגר, באתר MusicBrainz (באנגלית) רנה זלווגר, באתר Discogs (באנגלית) רנה זלווגר, באתר Genius מזל טוב: רנה זלווגר בת 40, באתר ‏מאקו‏, 27 באפריל 2009 ישי קיצ'לס, פנים אמיתיות, באתר ישראל היום, 15 בספטמבר 2016 דודי כספי, "כל הגוף שלי היה שונה": רנה זלווגר מתגאה בתפקיד חייה, באתר ישראל היום, 24 ביוני 2022 רנה זלווגר, באתר אנציקלופדיה בריטניקה (באנגלית) רנה זלווגר וג'ק וויט חוזרים?, באתר ynet, 8 באוגוסט 2005 מתיחת פנים: איך השתנתה רנה זלווגר?, באתר וואלה, 24 באוקטובר 2014 קרן בר לב, ‏רנה זלווגר מגיבה: "אני שמחה שאתם חושבים שאני נראית שונה", באתר ‏מאקו‏, 22 באוקטובר 2014 נעם קסל, רנה זלווגר: "אוהבת שחושבים שאני נראית שונה", באתר ynet, 22 באוקטובר 2014 ליטל אבזון, ‏על הפנים: הפרצוף של רנה זלווגר הוא הפרצוף של כולנו, באתר ‏מאקו‏, 22 באוקטובר 2014 אלכס קוז'ינסקי, הניו יורק טיימס, האם הפרצוף החדש של רנה זלווגר מצדיק את השיימינג?, באתר הארץ, 31 באוקטובר 2014